घटना के बारे में संजय कुमार बताते हैं कि मुझे पूरी तरह से याद नहीं है कि किन-किन लोगों ने मुझे पीटा, मैं बस खुद को बचाने की कोशिश कर रहा था और वो लोग मुझे पीटते जा रहे थे, वो लोग मुझे मार देना चाहते थे। वो मुझे देशद्रोही बताते हुए कह रहे थे कि मैं कन्हैया कुमार बनना चाहता हूं। दरअसल संजय कुमार ने अपने फेसबुक पोस्ट पर अटल बिहारी वाजपेयी के निधन के बाद लिखा था कि अटल बिहारी के निधन के साथ ही फांसीवाद का अंत हो गया है, जिसके बाद उन्हें धमकी मिली थी। संजय कुमार के फेसबुक पोस्ट पर भाजपा आईटी सेल के सदस्य राजन श्रीवास्तव ने लिखा था कि एमजीसीयूबी के प्रोफेसर महोदय अभी आपने चंपारन वालों का मोहब्बत देखा है, अभ लातखुर्दम देखने का समय आ गया है।